คาดการณ์ส่งออกไทยในไตรมาส 2 จะขยายตัวตัวเนื่อง แนะภาครัฐเร่งขยายตลาดส่งออกเพิ่ม
นายชัยชาญ เจริญสุข ประธานสภาผู้ส่งสินค้าทางเรือแห่งประเทศไทย (สรท.) เปิดเผยว่า การส่งออกของไทยในเดือนมีนาคม 2565 เพิ่มขึ้นร้อยละ 19.5 เทียบกับเดือนเดียวกันของปีก่อน มูลค่ากว่า 28,800 ล้านดอลลาร์สหรัฐฯ ขณะที่การนำเข้าเพิ่มขึ้นร้อยละ 18 มูลค่ากว่า 27,400 ล้านดอลลาร์สหรัฐ ส่งผลให้ดุลการค้าของไทย ในเดือนมีนาคม 2565 เพิ่มขึ้นถึง 1,459.1 ล้านดอลลาร์สหรัฐ หรือเท่ากับ 34,960 ล้านบาท สำหรับภาพรวมการส่งออกในไตรมาสแรกปีนี้ เมื่อเทียบกับช่วงเดียวกันของปีก่อน ขยายตัวร้อยละ 14.9 รวมมูลค่ากว่า 73,600 ล้านดอลลาร์สหรัฐ และการนำเข้าขยายตัวร้อยละ 18.4 มูลมูลค่ากว่า 74,500 ล้านดอลลาร์สหรัฐ ส่งผลให้ในไตรมาสแรกของปีนี้ ขาดดุล 944 ล้านดอลลาร์สหรัฐ หรือคิดเป็น 65,210 ล้านบาท คาดการณ์ว่า การส่งออกในไตรมาสที่ 2 จะเติบโตที่ร้อยละ 3.5-5 และทั้งปีจะเติบโตร้อยละ 5 โดยมีปัจจัยปัจจัยเสี่ยงที่เป็นอุปสรรคสำคัญ เช่น สถานการณ์ยูเครนและรัสเซีย ราคาพลังงาน ค่าระวางเรือที่ยังทรงตัวในระดับสูง แรงงานในภาคการผลิตขาดแคลนต่อเนื่อง ปัญหาวัตถุดิบขาดแคลนและราคาผันผวน รวมทั้งสถานการณ์โควิด – 19 เป็นต้น นอกจากนี้ สรท. มีข้อเสนอแนะต่อรัฐบาล เพื่อช่วยเหลือภาคการส่งออกให้เติบโตสูงขึ้น อาทิ การปรับขึ้นค่าแรงขั้นต่ำ โดยอ้างอิงจากอัตราเงินเฟ้อเป็นหลัก และปรับขึ้นแบบค่อยเป็นค่อยไป รักษาเสถียรภาพราคาน้ำมันในประเทศให้อยู่ระดับที่เหมะสม เร่งมองหาช่องทางขยายตลาดเพิ่มเติมและเร่งกระชับความสัมพันธ์ทางการค้า ผลักดันการค้าเข้าสู่ตลาด RCEP ให้มากที่สุด